Vi har som gruppe sat os for at lave en digital erstatning for den klassiske ønskeliste. i vores produkt har vi ikke blot haft fokus på at udvikle en digital løsning, men også at vores udvikling understøtter en bæredygtig digital praksis og sikrer ansvarlig databehandling. Inddragger vi de 5 P’er, kan vi i bredere sammenhæng, se hvordan vores løsning fremmer bæredygtighed.

**People:** Den digitale løsning sikrer produktionsspild, da man både undgår at flere køber samme gave, men samtidig også, at der bliver købt ønsket og brugbare gaver. Dermed er der intet der skal byttes eller ligge og samle støv.

**Planet:** Ved at oprette en digital løsning til at oprette og dele ønskelister, reducerer vi brugen af papir og andre ressourcer der ellers normalt bliver benyttet i en fysisk udgave af en ønskeliste. Dette mindsker det økologiske fodaftryk.

**Prosperity:** Den digitale ønskeliste fremmer en bæredygtig økonomi og levestil, hvilket igen hjælper til at mindske unødvendig forbrug og produktion.

**Peace og Partnership:** Dette kommer til udtryk gennem vores mål om at skabe en brugervenlig platform, der overholder reglerne indenfor databeskyttelse og gennemsigtighed, så brugerne altid kan føle sig oplyst om hvilke data der bliver brugt og hvor de ender henne. Vores digitale platform er dermed skabt med fokus på etik og bæredygtighed, hvilket styrker den grønne omstilling og samtidig skaber et godt tillidsbånd mellem os og brugerne.

For at yderligere integrere dataetik og bæredygtighed i praksis har vi haft flere overvejelser for hvordan dette på bedst mulig måde kunne blive implementeret. Nogle af disse forblev dog kun overvejelser og blev ikke implementeret grundet mangel af tid. Hvis vi dog havde mere tid at videreudvikle på vores produkt ville vi bl.a. arbejde på at inkorperere følgende løsninger;

Ved at vælge en cloud-udbyder, der har specifikt fokus på benyttelse af vedvarende energi, kunne man gennem dette minimere ressourcer og energiforbrug. Vores valg faldt på Microsoft Azure, da det er hvad vi kender til og vi ikke havde tiden til at undersøge hvordvidt andre cloud-services er mere bæredygtige.

Ved at inddrage muligheden for at brugeren selv kan slette sine ønsker og hele profilen, sikrer vi en implementering af dataetik, da dette giver brugerne en form for kontrol over deres data. En bæredygtig videreudvikling af dette ville være, at inddrage en automatisk sletning af brugerens profil og data efter en 30 dages inaktivitet.